Beheim Karlsen-saken

Beheim Karlsen-saken dreier seg om dødsfallet til den indiskfødte nordmannen Arve Beheim Karlsen (født 4. august 1981) og den påfølgende straffesaken. Beheim Karlsen ble funnet druknet i Sogndalselvi etter å ha blitt jaget over en gangbro 23. april 1999.Samleside om saken på nrk.no 

To personer som jaget Karlsen ble først siktet for drap, men siktelsen ble omgjort til vold og trusler da politiet ikke kunne finne bevis for drap. Foreldrene til Karlsen påklaget dette til riksadvokaten, og de mente at det også burde vært reist tiltale etter rasismeparagrafen. Etter drapet på Benjamin Hermansen i januar 2001 ble det mer oppmerksomhet omkring rasisme, og de to siktede i denne saken ble før rettssaken i Indre Sogn herredsrett i juni samme år også tiltalt etter rasismeparagrafen. De tiltalte hadde Tor Erling Staff og Knut Storberget som forsvarere.–Ei bjørnetjeneste, nrk.no 12. juni 2001 De tiltalte ble frikjent etter rasismeparagrafen, trass i at et vitne opplyste at de hadde ropt «Drep negeren!»nrk.no mens de jaget Beheim Karlsen langs elva. De ble dømt for vold og trusler, den ene til tre års fengsel og den andre til ett års fengsel. Statsadvokaten anket frikjennelsen fra rasismeparagrafen til Gulating lagmannsrett, som avviste å ta saken opp til ny behandling.
 Se også 
 Holmlia-drapet

 Referanser 

Kategori:Hendelser i 1999
Kategori:Voldsforbrytelser
Kategori:Norske kriminalsaker
Kategori:1999 i Norge
Kategori:2001 i Norge
Kategori:Rasisme